TEHNILISED TINGIMUSED 2012
VEOAUTOD GAZ 51/52 ja GAZ 53
1. ÜLDNÕUDED
Kõik muudatused, mida grupimäärused või üldised määrused ja ohutustingimused ei luba, on
keelatud. Auto osad peavad säilitama oma algupärase funktsiooni.
1.2.Auto peab säilitama oma spetsiifilise ehituse, kere väliskuju, mootori ja jõuülekande (välja
arvatud eraldi toodud juhtudel).
2. KAAL
Auto minimaalkaal koos ohutusvarustusega autokrossis: GAZ 51/52 2000 kg
GAZ- 53 2200 kg
autorallis: GAZ 51/52 ja 53 2000 kg
3. MOOTOR
3.1. Lubatud töömaht : - klassis GAZ 51/52 - 4000 cm³ silindrivalemiga R6 - klassis GAZ 53
- 4500 cm³ silindrivalemiga V8
3.1.1. Masinaklassis GAZ 53 kasutatava mootori maksimaalne lubatud kolvikäik 80 mm.
3.2. Silindriplokk, plokikaan (-ed) ja sisselaskekollektor peavad olema algsed(GAZ tüüpi).
3.2.1 Sisselaskekollektorile on lubatud paigaldada omavalmistatud karburaatori kinnitus
(vahetükk).
3.2.2 GAZ-52 sisselaskekollektoril on lubatud ümardada nurki.
3.3. Küttesegu ülelaadimine on keelatud.
3.3.1 Masinaklassis GAZ 51/52 on nukkvõll vaba. - Masinaklassis GAZ 53 on lubatud
kasutada ainult ZMZ – mootorite nukkvõlle.
3.2.2 Maksimaalne klapi tõus mõõdetuna klapilt 10,8mm pluss tolerants 0,2 mm.
3.4. Sissepritse kasutamine on keelatud.
3.5. Lubatud on kasutada ainult ühte karburaatorit.
3.5.1 Masinaklassis GAZ 51/52 on karburaator vaba. - Masinaklassis GAZ 53 on lubatud
kasutada vaid karburaatoreid K-126, K- 135, K-114, K-84 ja K-88.
3.6. Masinaklassis GAZ-51/52 on väljalaskesüsteem vaba, kuid müratase ei tohi ületada 100
dBA.
3.6.1 Masinaklassis GAZ-53: väljalaskekollektor peab olema algne (malm kollektor).
Leegitorude ja summuti ehitus on vabad, kuid müratase ei tohi ületada 100 dBA
3.7. Karteri tuulutus peab olema viidud kinnisesse nõusse, mahuga vähemalt 3L. Näidis
joonisel 1 veoautod (Eesti Autospordi Aastaraamat ).
3.8. Masinaklassis GAZ-51/52 on mootori süütesüsteem vaba. - Masinaklassis GAZ-53 on
lubatud kasutada vaid algse (GAZ tüüpi) süütejaoturiga, ühe süütepooliga süütesüsteeme.
3.9. Mootori hooratas: kõikides masinaklassides on soovitatav kasutada terasest hooratast.
4. JÕUÜLEKANNE, SILLAD
4.1. Sidur on vaba.
4.2. KÄIGUKAST AUTOKROSSIS: Lubatud on kasutada vaid algse käikude
lülitussüsteemiga GAZ -tüüpi käigukaste. - Masinaklassides GAZ –51/52 ja GAZ-53 on
lubatud kasutada vaid nelja edaspidi- ja ühe tagurpidi käiguga käigukaste järgmiste
ülekandearvudega:
GAZ 51/52-04 I – 6,4 II – 3,09 III – 1,69 IV – 1,00
GAZ 52-03 I – 6,48 II – 3,09 III – 1,71 IV – 1,00
GAZ 53A I – 6,55 II – 3,09 III – 1,71 IV – 1,00
4.2.1. KÄIGUKAST AUTORALLIS, RALLIKROSSIS: - Masinaklassis GAZ-51/52 ja GAZ-
53 on käikude arv, ülekandearvud ja lülitussüsteem vabad. Tagurpidi käik on kõikidel autodel
kohustuslik.
4.3. Sillad peavad olema GAZ- tüüpi. AUTORALLIS lubatud kasutada Volvo FL 6-408  esisilla piduri detaile (ketes, rumm, support, klotsid).
5. RAAM
5.1. Lubatud on kasutada GAZ-51A ja GAZ – 52-04 raami. Võistlusklassis GAZ 53 võib
lisaks eelnevatele kasutada ka GAZ 53A raami. Raami kergendamine ja lühendamine vedru
kandurite vahemikus on keelatud. Abivedrude kandurid võib eemaldada.
5.1.1 Mootori kinnituse tagumine tala peab paiknema algsel kohal.
5.2. Raami külge peavad olema kinnitatud nii ees kui taga puksiirkonks(ud). Taga võib
kasutada ka esimest puksiirkonksu.
6. VEERMIK, VEDRUSTUS
6.1. Rehvid.
-Autokrossis on rehvid vabad. Mehaaniliste libisemisvastaste vahendite (naastude, “piikide”,
kettide jne.) kasutamine on keelatud.
- Autorallis, rallisprindis, rallikrossis vähim lubatud pöiamõõt 16". Kasutatavate rehvide
koormusindeks vähemalt 101. Slikk- rehvide (ka lõigatud slikk) kasutamine on keelatud.
6.1.1 Velje tugevusvaru vähendamine materjali vähendamise teel on keelatud.
6.1.2 Autorallis ja rallisprindis on naastrehvide kasutamine lubatud. Naastud ei tohi
rehvipinnast välja ulatuda rohkem kui 2,5 mm. Naastu suurim lubatud mass on 3,0 g. Naastul
võib olla ainult üks tipp ja see ei või olla terav, ega torujas. Naastude arv ühes rehvis kuni 300
tk. Naastud tuleb rehvile kinnitada väljast poolt.
6.2. Pidurisüsteem peab olema GAZ tüüpi.
6.2.1 Rallivõistlustel osalevatel autodel on kohustuslik kahekontuurne pidurisüsteem.
6.2.2 Pidurivõimendi on kohustuslik klassis GAZ 53.
6.2.3 Piduritrumlite väline mehaaniline töötlemine (maha treimine) on keelatud.
6.3. Käsipidur ei ole kohustuslik (v.a. autorallis).
6.4. Amortisaatorid on vabad.
6.5. Stabilisaator torsioonvarraste kasutamine on lubatud.
6.6. Vedrustuselemendina on lubatud elliptilised lehtvedrud. Muude vedrustus elementide
kasutamine on keelatud.
7. ROOL
7.1. Roolisüsteem peab olema GAZ tüüpi.
8. KABIIN, KERE, KAST
8.1. Kabiini põhitarind peab olema standardne, kinnitustega raamile vähemalt kolmes punktis.
Istmete paigaldamisel on lubatud kabiini tagaseina kuju muuta.
8.1.1.  Kabiini tagaossa tuleb lisada kabiini läbiv terasest põiktoru ja kaks kaldtoru.
Kaldtoru (parem ja vasak) kinnitub ülemise otsaga põiktorule ja alumise otsaga kabiini põrandale (võimalikult kabiini esimese kinnituspoldi lähedusse). Kaldtoru tuleb paigaldada nii, et ta kulgeks üle juhi mõttelise puusavöö.
 Põik-ja kaldtoru vähimad mõõtmed : 38 x 2,5 mm või 40 x 2,5 mm.
Torude kinnitamisel kabiini seina või põranda külge tuleb kasutada lisatugevduslappe min. paksusega 2,5mm ja min. 10X10 cm suurusega peavad ulatuma mõlemalt poolt 5-10 mm läbi kabiini küljeseina ning olema  Torud tuleb keevitatada kogu ümbermõõdu ulatuses.

8.2. Auto koostamisel on lubatud kasutada GAZ-51, GAZ-52/53 ja GAZ 3307 kabiine,
kapotte, esivõresid ja poritiibu.(ka plastik)
8.2.1 Esivõre, poritiibade ja kaitseraua lisatugevdused on keelatud. Poritiibade ja kaitseraua
lõikamisel ei tohi jääda teravaid (lõikavaid) servi ja otsi.
8.2.2 Kasutada tohib ainult originaal radiaatori raami ,millel võib radiaatori ees olla
tugevduseks üks, ümar- või nelikanttoru Ų 25 mm.
8.2.3 Radiaatori raami tagumiste tugede (torude, varraste või vinklite ) kinnitamisel kabiini
esiseina külge peab toe otsa ja kabiini esiseina vahele olema kinnitatud terasest tugevdusplaat,
mille pindala on vähemalt 100 cm² ja paksus vähemalt 4 mm. Tugevdusplaat peab olema
kinnitatud kabiini esiseina külge vähemalt nelja min. 8 mm läbimõõduga poldiga või kogu
plaadi ümbermõõdu ulatuses tehtud keevisliitega või kaldtoed raamile.
8.3. Astmelauad on kohustuslikud, nende kuju ja suurus on vabad (võistlusnumbrite loetavus
peab olema tagatud). Astmelaual ei tohi olla teravaid servi.
8.4. Poritiivad peavad ülaltvaates katma kasutatavaid rehve. Selle tagamiseks on lubatud
kasutada poritiiva laiendeid. Jäigast materjalist valmistatud poritiiva laienditel ei tohi olla
teravaid servi.
8.5. Tagumised porilapid(veosillal) on kohustuslikud. Porilapi alumise serva ja maapinna
vahe peab olema vahemikus 10 - 30 cm. Porilapp peab olema kummastki servast vähemalt
2cm laiem kui kasutatav rehv. Porilapid peavad vastama antud parameetritele kogu
võistlussõidu vältel.
8.6. Veokast peab olema valmistatud ilmastikukindlast materjalist (puidust, metallist või
plastikust).
8.6.1 Veokasti alusraamistik võib olla valmistatud terastorudest max. läbimõõduga
60mm.Horisontaalsete torude ühendused (keevisliited) võivad olla tehtud ainult torude
sirgetel osadel (vältimaks teravaid nurki). Veokasti alusraamistiku kinnitused peavad olema
tehtud otse auto raamile vähemalt neljas punktis. Iga kinnitus peab olema tehtud vähemalt
nelja min.10 mm. läbimõõduga poldiga või kahe kammitsaga min läbimõõduga 12 mm.
8.6.2 Kasti minimaalne kõrgus 15cm (väljast mõõtes). Autokrossis kasti seina paksus
vähemalt 25 mm, autorallis vähemalt 10 mm. Kasti esisein(kabiinitagune sein) pole
kohustuslik.
8.6.3 Kast peab ulatuma vähemalt 20cm tahapoole raami tagumisest põiktalast. NB! Igal juhul
peab kast ulatuma vähemalt 3cm tahapoole tagumisest puksiir-konksust.
8.6.4 Kast peab ülalt vaates katma tagarattaid.
8.6.5 Kasti põhi on kohustuslik, põhja paksus min. 5mm.
8.6.6 Puidust kasti kasutuse korral peavad kasti pikitalad olema kinnitatud auto raamile
vähemalt kuue terasest kammitsa abil. Kammitsate minimaalne läbimõõt 12mm.
9. ELEKTRISÜSTEEM
9.1. Autokrossis peavad autol olema kaks tagumist punast ohutustuld (iga pirni võimsus
vähemalt 10 W ) ning kaks punast pidurituld (iga pirni võimsus 21 W). Iga tagatule
valgustatud pindala peab olema vähemalt 40 cm². Tuled peavad olema paigaldatud
ohutuskaare ülemise kolmandiku siseküljele, valgustatud pinnaga tahapoole, sümmeetriliselt
auto pikiteljega ja paralleelselt auto põikteljega. Tagumised ohutustuled peavad põlema kogu
võistlussõidu vältel. NB! Ohutustule ja piduritule pirnid võivad paikneda ka ühes laternas,
kuid nad peavad olema eraldatud vaheseinaga ning töötama teineteisest autonoomselt.
9.2. Rallivõistlustel osalevate autode valgustus- ja signalisatsiooni seadmed peavad vastama
ARK tehnoülevaatuse nõuetele.
10. KÜTUS
10.1. Kütusena tohib kasutada ainult kaubanduslikku, üldkasutatavatest tanklatest
väljastatavat mootorikütust.
10.1.1 Bensiini oktaanarv on vaba.
10.2 Ülerõhu tekitamine kütusepaagis on keelatud.
11. VÕISTLUSNUMBRID JA REKLAAM AUTODEL
11.1. Võistlusnumbrite ja reklaami paigaldamine vastavalt Rahvusvahelistele
Võistlusmäärustele.
11.2. Punkt 208 parandus :Veoautol kantakse riigilipp ja sõitjate nimed ustele
numbriristküliku kohale(mitte esitiivale).
11.3. Veregruppi võistlusautole ei kanta.
11.4.Võistlusnumbrid peavad olema paigaldatud ustele mõlemal pool.
11.5. Autokrossis osalevatel autodel on kohustuslik võistlusnumbriga lisatahvel ohutuskaarel.
Võistlusnumbriga lisatahvel peab olema nii eest-, kui ka tagantpoolt loetav. Lisatahvli
vähimad mõõtmed: laius 40 cm ja kõrgus 30 cm. Numbri alus peab olema valge. Numbri
minimaalne kõrgus 28 cm ja joone laius 5 cm. Numbrid peavad olema musta värvi ja
klassikalist tüüpi.
OHUTUSNÕUDED
1. AKNAD
1.1. Esiklaas(id) peab(vad) olema turvaklaas(id). Esiaknana on keelatud kasutada
staliniitklaase (karastatud, kileta, nn. “soolaklaas”).
1.1.1. Erandjuhul on lubatud kasutada stalinaatklaase, kuid see on lubatud kasutada kiletatuna
toonimata turvakilega (seest) või peab olema väljaspool klaasikaitse võrk.
1.2. Esiakna lisakinnitused on lubatud.
1.3. Esiklaaside pesuseade ja klaasipuhastid on kohustuslikud.
1.4. Kõik ülejäänud klaasid peavad olema algsed või siis kilde ega “kiiri” mitteandvast (kokku
painutamisel mitte purunevast) läbipaistvast materjalist paksusega minimaalselt 1,5mm.
1.5. Tumendatud või peegelklaaside ja tumendatud kattekilede kasutamine on keelatud.
1.6. Võistlussõidu ajal peavad olema juhipoolsed küljeklaasid suletud.
1.7. Akende eemaldamine on keelatud.
2. TAHAVAATE PEEGLID
2.1. Kohustuslik on kahe välimise tahavaate peegli ja ühe sisepeegli olemasolu. Sisepeegli
paigutus peab võimaldama juhil näha läbi tagaakna.
2.2. Iga tahavaate peegli pindala peab olema vähemalt 40cm².
3. KAPOTI KINNITUS
3.1. GAZ-52/53/3307 tuleb kapoti algne lukustus eemaldada ning kapott kinnitada vähemalt
neljas punktis.
3.2. GAZ -51-l on kohustuslikud kapoti kinnitused algsetel kohtadel ning vähemalt üks
lisakinnitus kapoti esiosal.
4. KÜTUSEPAAK, KÜTUSE TORUSTIK
4.1. Kütusepaak peab asuma auto raamil, ohutuskaare kaldtugede ja peakaare vahelises
ruumis ning olema kinnitatud vähemalt nelja, min. 8 mm läbimõõduga poldiga. Kütusepaagi
kinnitamiseks võib kasutada ka teraslinte (vähemalt kahte), min. paksusega 1,5 mm ja min.
laiusega 35 mm.
4.2. Kütusepaagi kork peab sulgema tankimisava lekkimiskindlalt. Õhutusvoolik peab olema
varustatud kütuse väljavoolu tõkestava klapiga, vältimaks kütuse lekkimist auto ümbermineku
korral.
NB! Lubatud on kasutada ka klapita õhutusvoolikut, mille põhimõtteskeem on toodud lisas 1(
joonis 4 veoautod). Õhutusvooliku siseava max. läbimõõt on 5 mm.
4.3. Kütusetorustik ei tohi läbida juhi kabiini ning peab olema kaitstud välisvigastuste ja
kuumenemise eest.
Kütusetorustiku painduvühendustes tohib kasutada ainult spetsiaalseid bensiinikindlast
materjalist valmistatud ja vastavalt tähistatud armeeritud voolikuid. Kütusetorude ja –
voolikute ühendamiseks tohib kasutada ainult selleks valmistatud kruviklambreid või
keermesliiteid. Kütusetorustik peab olema korrektselt kinnitatud terasest või plastikust
kinnitusvahendite abil auto raami külge.
5. ELEKTRISÜSTEEM
5.1. Peavoolulüliti peab asuma juhi pool kabiini küljes nii seest kui väljast kättesaadavana.
Peavoolulüliti peab olema mehhaaniliselt lülitatav, katkestama kõik vooluahelad aku, süüte,
generaatori) ning seiskama mootori. Lüliti asukoht peab olema tähistatud sinise kolmnurgaga,
mida ümbritseb valge äär (külje pikkus 120mm) ning milles on punane välgunoole kujutis.
5.2. Elektrijuhtmestik peab olema korrektselt kinnitatud.
5.3. Aku peab paiknema auto ohutuspuuris ning olema kinnitatud peakaare alumise osa või
auto raami külge nelja minimaalselt 8mm läbimõõduga poldiga. Poltide kinnitused peavad
olema tugevdatud minimaalselt 2 mm paksuste, vähemalt 20cm² pindalaga
tugevdusplaatidega. Aku peab olema kaetud el. voolu mittejuhtivast materjalist (kummist või
plastikust) kattega.
6. TULEKUSTUTI
6.1. Tulekustuti kasutamine on kinnistel radadel soovituslik. Autokrossis kustutusaine
minimaalne kaal 2kg. Rallivõistlustel kustutusaine minimaalne kaal 5kg.
6.2. Kustutusainena ei tohi kasutada CO2. Käsikustutitele esitatavad nõuded ja lubatud
kustutusained on ära toodud lisa J, Art.253 (Ohutustingimused), pkt.7.
6.3. Tulekustuti peab olema kinnitatud turvapuuri alumise kolmandiku külge. Kinnitusteks
võib kasutada ainult metallist kiirpäästikuga metall-linte.
6.4. Tulekustuti asukoht peab olema tähistatud punase E tähega valgepõhjalisel vähemalt
10cm läbimõõduga punase randiga sõõril.
6.5. Juurdepääs tulekustutile peab olema tagatud.
7. ISTMED JA NENDE KINNITUSED
7.1. Istmed peavad olema FIA poolt homologeeritud (homologeering võib olla aegunud) ja
mitte modifitseeritud. Kõik kasutatavad istmed peavad olema varustatud peatugedega. Istmeid
tuleb kasutada oma homologeeritud kujul, ilma igasuguste muudatusteta või osade
eemaldamiseta.
7.2. Istmed peavad olema kinnitatud istmekronsteinide külge vähemalt neljas punktis (kaks
ees ja kaks taga), min.8 mm läbimõõduga poltidega.
7.3.Istmekronsteinid peavad olema kinnitatud kabiini külge vähemalt nelja, min.8mm
läbimõõduga poldiga (lisaks tugevdusplaat min.40 cm² ) või keevisliitega. Istmekronsteinide
ja tugevdusplaatide paksus min.3 mm terase ja 5 mm kergmetalli kasutamisel.
8. OHUTUSRIHMAD JA NENDE KINNITUSED
8.1. Kohustuslik on kasutada vähemalt ühe puusavööga ja kahe õlavööga ohutusrihmu.
Ohutusrihmad peavad olema FIA poolt homologeeritud (homologeering võib olla aegunud).
8.2. Ohutusrihmade kinnitamine auto kabiini külge – 2 kinnituspunkti puusavööle ning 2 või
1 kinnituspunkti istmega sümmeetriliselt õlavöödele. Ohutusrihmade õlavööd peavad olema
viidud läbi kabiini tagaseina risttala küljes oleva tugiaasa ,( joon.2 - veoautod).
Õlavööd tuleb kinnitada sõltuvalt nende kinnitustüübist :
a) poltidega kabiini põhja või tagaseina külge (joon.2;3-Veoautod)
b) spetsiaalse kabiini tagaosa läbiva terasest põiktoru ümber (lisa 1, joon.5). Põiktoru vähimad
mõõtmed : 38 x 2,5 mm või 40 x 2 mm.
Põiktoru otsad peavad ulatuma mõlemalt poolt 5-10 mm läbi kabiini küljeseina ning olema
keevitatud kabiini seinte külge kogu toru ümbermõõdu ulatuses.
8.3. Kõik poltidega tehtud ohutusrihmade kinnituspunktid peavad olema tugevdatud vähemalt
40 cm² pindalaga ja min.3 mm paksuste terasest või 5 mm paksuste kergmetallist
tugevdusplaatidega ( joon3 –Veoautod).
8.4. Ohutusrihmade kinnitamiseks lubatud poldid – 7/16” 20 UNF (spetsiaalsed astmega
turvavöö poldid või aasaga karabiinide kinnituspoldid, joon.3).
8.5. Ohutusrihmu tuleb kasutada oma homologeeritud kujul, ilma igasuguste muudatusteta või
osade eemaldamiseta ning kooskõlas valmistaja juhistega. Tuleb jälgida, et rihmad ei
hõõrduks vastu teravaid servi.
8.6. Iga ohutusrihm, mis ei funktsioneeri normaalselt, tuleb välja vahetada.
8.7. Rihmad tuleb vahetada peale iga tõsisemat avariid ja ka siis kui rihmade kude on
rebenenud, murenenud või põlenud. Samuti tuleb need vahetada kui rihmade metallosad on
deformeerunud või roostetanud.
9. OHUTUSKAAR
9.1. Ohutuskaare valmistamiseks minimaalne materjal on terasest U-tala 100x47mm või
õmbluseta terastoru 5x60mm.
9.2. Peakaare ja mõlema tagumise kaldtoe alumised kinnitused peavad olema tehtud auto
raamile terasest kammitsate või poltide abil. Igal kinnituspunktil vähemalt 2 kammitsat või 4
polti. Kammitsate ja poltide minimaalne läbimõõt 16mm. Kammitsaplaadi ja kinnitusmutri
vaheliste distantspukside/mutrite kasutamine on keelatud.
9.3. Peakaar peab paiknema auto külgprojektsioonis kabiinist mitte kaugemal kui 200mm.
9.4. Peakaar peab olema valmistatud ühes tükis.
9.5. Lisaseadmete (v.a. tagumised ohutustuled, pidurituled, tulekustuti) kinnitamine
peakaarele on keelatud.
9.6. Peakaares ei või U-tala kasutamise korral olla täisnurki.
9.7. Peakaare valmistamisel torumaterjalist peab juhi pool ääres toru sirgel osal olema
vähemalt 4 mm läbimõõduga kontrollava. NB! Juhul kui painutamise käigus muutub toru
ristlõige ovaalseks, peab väiksema ja suurema läbimõõdu suhe olema 0,9 või suurem (s.t. toru
ristlõige ei või muutuda lapikuks).
9.8. Nurk peakaare ja kaldtugede vahel auto külgprojektsioonis peab olema vahemikus 45° -
60°.
9.9. Peakaare sees, peakaarega samas pinnas, peavad paiknema kaks sümmeetrilist kaldtuge.
Kaldtugede kinnituskoht peakaarel peab asuma kaare ülemisel kolmandikul.
9.10. Kõikidel autodel on kohustuslik kabiini katuse horisontaalne kaitsekaar. Katusekaare
valmistamiseks kasutatav minimaalne materjal on terasest U-tala 80x40 mm või õmbluseta
terastoru 5x60 mm. Katusekaar peab pealtvaates ulatuma ettepoole vähemalt 2/3 ulatuses
katuse kohale . Külgedelt peab olema katusekaar vähemalt kabiini laiune . Kohustuslikud on
katusekaart peakaarega ülevalt ühendavad diagonaaltoed. (vähemalt kaks)
10. LISAVARUSTUS
10.1. Rallivõistlustel on kohustuslikud:
- üks või kaks ohukolmnurka(vastavalt võistlusjuhendile);
- esmaabipakend (ARK tehnoülevaatuse nõuetele vastav).
10.2. Lisavarustus peab olema korrektselt kinnitatud. Auto kabiinis ega veokastis ei tohi olla
kinnitamata esemeid.
11.VÕISTLEJATE VARUSTUS
11.1. Sõiduriietus peab olema pikkade käistega tervikkombinesoon (mitte kahes osas eraldi).
* Võistluskombinesoon peab olema valmistatud mitte kergesti süttivast ja mittesulavast
materjalist(näit. puuvillasest materjalist).
* Soovitav on spetsiaalne tulekindel (ühe või mitmekihiline) võidu- sõidukombinesoon.
Homologeering pole nõutav.
* Võistlusriietuses ei või mingil juhul kasutada nailonit, kapronit ja muid sulavaid sünteetilisi
materjale.
11.2. Sõidukindad peavad olema nahast või tulekindlast materjalist.
11.3. Kaitsekiiver peab olema E- turvanõuetele vastav auto- või motokiiver.
* Soovitav on FIA või FIM (Rahvusvahelise Motoliidu) poolt homologeeritud.
Homologeering võib olla aegunud.
* Kiivritesse rallivõistlusteks sidesüsteemide paigaldamisel ei tohi teha kiivri konstruktsiooni
nõrgendavaid avavusi ega ümberehitusi.